Ten New Songs

Ten New Songs er Leonard Cohens tiende studioalbum og hans første på nesten ti år. Platen ble skrevet og produsert sammen med Sharon Robinson. Platen ble spilt inn i Cohens hjemmestudio i Los Angeles. Omslaget viser Cohen sammen med Robinson, et foto som Cohen tok med datamaskinens innebygde kamera.Simmons (2013) s. 448f Cohen hadde sverget på å slutte å skrive musikk. Tidligere var det nesten utenkelig for Cohen å skrive sammen med andre, og ifølge Globe and Mails anmelder er Robinson den beste låtskriveren av de to.

Etter det forrige albumet hadde Cohen trukket seg tilbake og blant annet tilbragt flere år i et zen-buddhistisk kloster i California. Fra zen-klosteret hadde Cohen med seg 250 mer eller mindre ferdige sang/dikt. Melodiene var påvirket av eldre musikk som både Cohen og Robinson likte, blant annet av Sam Cooke og Otis Redding. «By the Rivers Dark» er basert på Salme 137 i Det gamle testamentet, mens «Alexandra Leaving» er inspirert av Konstantinos P. Kavafis' dikt. En del av sangene hadde Cohen arbeidet med siden tidlig 1990-tall. 

«In My Secret Life» begynte Cohen å skrive i 1988 og fullførte i 2001. Den har blitt innspilt av blant andre Katie Melua (Pictures, 2009) og Eric Burdon (2004). I 1990-årene var Cohen sammen med Rebecca De Mornay. «A Thousand Kisses Deep» ble påbegynt hjemme hos De Mornay ved hjelp av hennes synthesizer, og utgitt 10 år senere på Ten New Songs.Simmons (2013) s. 397-412

Mottakelse
Albumet fikk i hovedsak god kritikk og solgte bra i Europa (topplassering i Norge og Polen). I USA solgte den lite, mens i Canada solgte den til platina og resulterte i fire Juno-priser (beste album, artist, låtskriver og video).Simmons (2013) s. 448f Albumet nådde 143 på Billboard 200, nr 4 i Canada (der den solgte til platina), det nådde toppen av platelistene i Polen (der den også solgte til platina) og nr 1 i Norge. Aftenposten plasserte den som nr 37 på sin liste over de 50 beste utgivelsen 2001.Årets beste musikk. Aftenposten (Aften), 18.12.2001 Platen ble i Norge solgt i over 45.000 eksemplarer på noen måneder høsten 2001.Sony drev med store tap. Dagens Næringsliv, 28.11.2001. I perioder var den på toppen av bestselgerlistene i Norge.Trøndertoppen. Adresseavisen, 20. oktober 2001. Innspillingen var ikke preget av strykere og svulmende arrangementer som på 1980-1990-tallet. Lydbildet var mer neddempet og mer sofistikert med melodier nærmere de tidligste utgivelsene, ifølge BTs anmelder.5 favoritter. Bergens Tidende, 20. oktober 2010. Nordlys' anmelder beskrev platen som et «mesterverk»,Anmeldelse Leonard  Cohen. Nordlys, 17.10.2001. også VGs anmelder ga den terningkast 6,Østbø, Stein: VÅR MANN ER TILBAKE. VG, 13. oktober 2001. mens DagbladetMosnes, Terje: cd LEONARD  COHEN. Dagbladet, 6. oktober 2001. og Aftenposten var mer forbeholdne ga 5 poeng.Marthinusse, Tor: Vel verdt ventetiden. Aftenposten, 9. oktober 2001.

Spor
Alle sanger skrevet av Leonard Cohen og Sharon Robinson.
«In My Secret Life» – 4:55
«A Thousand Kisses Deep» – 6:29
«That Don't Make It Junk» – 4:28
«Here It Is» – 4:18
«Love Itself» – 5:26
«By the Rivers Dark» – 5:20
«Alexandra Leaving» (basert på et dikt av Konstantinos P. Kavafis) – 5:25
«You Have Loved Enough» – 5:41
«Boogie Street» – 6:04
«The Land of Plenty» – 4:35

 Litteratur 


 Referanser 

 Eksterne lenker   


Kategori:Leonard Cohen-album
Kategori:Musikkalbum fra 2001